text: Бітва, ад якой залежыць лёс планеты - Хартыя'97 :: Навіны з Беларусі - Беларускія навіны - Рэспубліка Беларусь - Мінск
  Хартыя_ 26 лiстапада 2020, Чацвер, 15:46
  Бітва, ад якой залежыць лёс планеты
  17.11.2020, 15:58
  Беларусь як сэрца свету.
  Магчыма, у мяне досыць слоў, але дакладна не досыць сіл, каб апісаць, што адбываецца ў Беларусі ў апошнія месяцы - настолькі гэта страшна. Хоць ад пакут, якія сёння зазнаюць беларусы, можна здранцвець. Усё часцей, чытаючы хроніку рэпрэсій у Беларусі, я ўспамінаю фільм Элема Клімава і Алеся Адамовіча пра жахі Другой сусветнай вайны «Ідзі і глядзі»...
  Але сёння не 1937-ы, і не 1941-ы. Сёння 2020 год. Беларусь - геапалітычна надзвычай важная незалежная краіна ў цэнтры Еўропы. Свет павінен і можа неадкладна спыніць гэты генацыд.
  Як казаў адзін з бацькоў геапалітыкі брытанец Хэлфард Макіндэр, «той хто кантралюе Усходнюю Еўропу... той кантралюе ўвесь свет». У 21 стагоддзі ягоныя словы могуць гучаць так: «Калі дэмакратыя і свабода перамогуць у Беларусі і ва Украіне, то яны перамогуць ва ўсім свеце».
  За 26 гадоў мы добра вывучылі гэты рэжым. Мы ведаем, чаго ён баіцца. Ён баіцца канкрэтных эканамічных санкцый.
  Мы бачылі гэта на канкрэтных прыкладах. У 2008 годзе палітвязняў, у тым ліку кандыдатаў у прэзідэнты, вызвалілі пасля таго, як ЗША ўвялі санкцыі супраць «Белнафтахіму» - дзяржаўнага прадпрыемства, якое пастаўляе нафтапрадукты на Захад. У 2012 годзе шэраг палітвязняў былі вызваленыя з турмаў праз дэмарш амбасадараў ЕЗ, якія пакінулі Беларусь, і адмовы еўрапейскіх банкаў выдаваць крэдыты рэжыму Лукашэнкі. Такім жа чынам, праз санкцыі, у 2015 годзе пасля пяці гадоў зняволення выйшаў на свабоду кандыдат у прэзідэнты Мікалай Статкевіч ды іншыя вязні сумлення.
  Я асабіста ведаю, як рэжым баіцца санкцый. У 2011 годзе мяне вызвалілі з ізалятара КДБ пад падпіску аб нявыездзе толькі таму, што ЕЗ абвясціў аб намеры (!) увесці эканамічныя санкцыі. Калі, седзячы ў Беларусі пад наглядам міліцыі і спецслужбаў, я пісала артыкулы з заклікам да Захаду ўводзіць санкцыі супраць дыктатуры, мяне тут жа пачыналі цкаваць: міжвольныя арышты, запалохванні, шантаж, пагрозы з патрабаваннем перастаць пісаць пра эканамічныя санкцыі, інакш мяне неадкладна зноў возьмуць пад варту.
  Таму я ведаю на ўласным досведзе: яны баяцца толькі аднаго - эканамічных абмежаванняў. Гэта тое, што абавязкова заб'е гэтага дракона і вызваліць Беларусь ад фашызму.
  Я згодная з патрабаваннем увесці санкцыі супраць рэжыму Лукашэнкі за злачынствы супраць чалавечнасці:
  - адключыць рэжым ад міжнароднай міжбанкаўскай сістэмы SWIFT;
  - замарозіць рахункі дзяржаўных прадпрыемстваў за мяжой;
  - спыніць закупкі нафтапрадуктаў, вырабленых у Беларусі;
  - увесці эмбарга на ўсе ўгоды з кампаніямі, якія падтрымліваюць рэжым;
  - абвясціць карныя органы Лукашэнкі тэрарыстычнымі арганізацыямі;
  - санкцыянаваць арышт у кожным пункце свету міжнароднымі і нацыянальнымі судамі асоб, вінаватых у злачынствах рэжыму;
  - выслаць усіх амбасадараў рэжыму як памагатых злачынстваў.
  Заклікаю ўсіх людзей свету, палітыкаў, праваабаронцаў, журналістаў дапамагчы нам ўвесці гэтыя захады супраць дыктатуры. Гэтым вы ўратуеце жыццё канкрэтных людзей. Уратуеце беларускую нацыю і цэлую краіну.
  Слоганам майго ўлюбёнага фільма «Спіс Шындлера» стала цытата з Талмуда: «Той, хто ратуе адно жыццё, ратуе цэлы свет». Я хачу сёння сказаць: «Ратуючы беларусаў, вы ратуеце не толькі нацыю і краіну, вы ратуеце цэлы свет». Таму што бяззбройныя і безабаронныя беларусы сёння праліваюць кроў за свабоду ад рабства і тыраніі. Зыход бітвы паўплывае на ўсё чалавецтва.
  15:27 Азербайджан ввел награды за победу в войне за Карабах
  15:25 Белорусы продолжают затариваться долларами
  15:21 «Адчуванні дэманстрантаў - мы адважныя, адчуванні сілавікоў - страх»
  15:12 Двое белорусов стали партнерами Facebook и создали конкурента Airbnb
  15:10 Каля паліклінік Менска з'явіліся намёты
  15:09 Партызаны Маладзечна папярэдзілі «старога д'ябла»
  14:59 Закопать деньги на квартиру у тещи в огороде
  14:51 У Чарнобыльскай зоне зафіксавалі анамальныя скачкі радыяцыі
  14:46 Студэнты і выкладчыкі хімфака БДУ правялі акцыю салідарнасці
  14:40 Грузія ўводзіць поўны локдаўн праз каранавірус
  22.11 Апазнаная большасць удзельнікаў банды Эйсмант-Баскава 126,227
  20.11 Расшыфроўка размоў бандытаў з атачэння Лукашэнкі 115,593
  21.11 «Пачалася барацьба за выжыванне»: тры версіі тэлефонных зліваў ад адстаўнога палкоўніка КДБ Валерыя Косткі 99,027